David Hasselhoff

__HIDDENCAT__

 Biografia 
miniatura|left|Firma de l'ator inte'l David Hasselhoff Museum di Berlino
Hasselhoff el ze nasesto a Baltimora, nel Maryland, só fioło de Dolores Therese (23 apriłe 1930 - 11 febraro 2009), cazałinga, e Joseph Vincent Hasselhoff (2 majo 1925 - 16 novenbre 2014), un dirizente d'azienda. Ła só fameja ła ze catòłega romana e de orìzene todesca, irlandeze e ingleze. Ła só trisavoła, Meta, ła gaveva emigrà co ła só fameja a Baltimora da Völkersen, in Zarmania, a 30 chiłometri (19 miłia) da Brema, inte'l 1865.

El ga pasà ła só infansia a Jacksonville, in Florida, e drioman el ga vivesto ad Atlanta, in Georgia, indove el ga frecuentà ła scoła marist. Hasselhoff el ga fato el só debuto teatrałe co'l gavea sete ani in Peter Pan, fin da cuando el só sonjo d'infansia el zera cueło de aver na cariera a Broadway. El se ga diplomà a ła Lyons Township High School de La Grange, Illinois, inte'l 1970. El zera un menbro de ła scuadra de descórso, leader de discusion senior, presidente de'l coro, capitan de ła scuadra de bałavoło e el ga recoverto rołi in diversi spetacołi, incluzo un roło prinsipałe come Matt in I Fantasticks. El ga studià a ła Oakland University, prima de łaurearse in teatro inte'l California Institute of the Arts.

Daspò el diploma de scoła suparior a l'LTHS de Chicago, el ga studià a l'Academia de Arti Dramàteghe, cantando in band łocałi inte'l tenpo  łibaro. Co'l se ga trasferìo a Los Angeles, el se ga iscrivesto a'l California Institute of Arts, łaorando inte'l fratenpo cofà camarier. El ga ezordìo inte'l 1978 in Scontri stellari oltre la terza dimensione di Luigi Cozzi. El ga po' costruìo ła só fama grasie ai telefilm Supercar (1982-1986) e Baywatch (1989-2000), che ła ze, co sirca un miłiardo de spetadori, ła serie tełeviziva pì vista inte tuto el mondo. Fra i só łongometraji A ghe ze La casa 4 (Witchcraft) de'l 1988 co Linda Blair, e Layover - Torbide ossessioni de'l 2001 a fianco de l'itałiana Yvonne Sciò. El ze aparìo inte'l film Spongebob - Il film, inpersonando sé steso in Baywatch.

El ze anca come cantante, apresà soratuto in Zarmania, dove el ga vendùi racuanti miłion de copie, rivando parfin a tenjir un conserto a Berlino, a ła Porta de Brandeburgo, el 31 desenbre 1989: manco de do mezi da'l zorno de ła cazùa de'l muro (el 9 novenbre de'l 1989), davanti a 500 000 spetadori. El ga ezordìo inte'l 1984 co Night Rocker e ła só cariera muzegałe ła ze ndà vanti a l'insenja de un pop rock dai soni neti e dai aranzamenti desizamente ani otanta co brani cofà  Lovin' Feelings de'l 1987 e Looking for Freedom de'l 1989, oltra a Crazy for You de'l 1990, You Are Everything de'l 1993 e Hooked On a Feeling de'l 1997. Inte'l 2000 el ga ezordìo a Broadway inte'l musical Jekyll & Hyde, ndove el intarpretava el protagonista da ła dopia parsonałità. El aparise inte'l video dei LMFAO Sorry for Party Rocking e in cuełi de Selfie dei The Chainsmokers e de I Don't Wanna Go to Bed dei Simple Plan. Inte'l 2021 el ga insidesto Damnit I Love You, cover in ingleze de ła canson todesca Verdammt ich lieb Dich, cavało de bataja de Matthias Reim.

Inte'l córer de'l 2007 A ze stà sparpanjà un video, zirà da só fia, ndove el cantante e atore el aparise in anbiti cazałinghi conpletamente inbriago e ło se vede manjar mal un hamburger da'l pavimento, co ła fia che ła prova a farlo razonar in merito a'l só alcołizmo. El motivo de ła publegasion de tałe video el par propio cueło de spronar Hasselhoff, mediante na umiłiasion pùblega, a zbandonar definitivamente l'alcool. Tutavia, ai inisi de'l meze de otobre de'l 2007, l'artista el vien recovarà par abuzo de alcol e dimeso dapò un pochi de zorni.miniatura|David Hasselhoff a Cannes nel 2013Inte'l majo de'l 2009 el vien recovarà par intosegasion acuta da alcol. Senpre inte'l 2009, a otobre, el subise n'altro recovaro a Łondra par el steso motivo. El 26 majo 2010 aviene l'enèzemo recovaro. Inte na intarvista concesa a na emitente statunitense, el ga afermà de aver avùo un flirt con l'atora Pamela Anderson, ma privo de raporti ìntemi. Inte'l novenbre 2015, par promóver l'usida de'l só novo film Hoff the Record.

El aparise inte'l film Palle al balzo - Dodgeball, inparsonando sé steso come ałenador de ła scuadra de dodgeball todesca. Inte na sena de EuroTrip, dove el protagonista el sonja ła só amada, David Hasselhoff aparise inte na nuvołeta cantando Du, brano portà a'l sueceso da Peter Maffay. El brano el ghe dà anca el titoło a l'àlbun che Hasselhoff el ga publegà inte'l 1994. El aparise inte l'edision de Monday Night RAW de'l 12 apriłe 2010 come ospite spesiałe. Na só varsion dizitałe ła aparise inte'l zogo Pain par PlayStation 3 cofà parsonajo zogabiłe. El aparise inte'l video ofisiałe de #Selfie de The Chainsmokers e inte'l videoclip Sorry for Party Rocking dei LMFAO. El aparise inte'l pincionéto Call of Duty: Infinite Warfare come DJ de'l parco dei divertimenti Spaceland e come parsonazo zogabiłe daspò el conpletamento de'l main easter egg. El aparise inte'l film Guardiani della Galassia Vol. 2, in cui el ciapa par pochi segondi łe senbianse de'l pare de'l protagonista, che'l ga senpre amirà el parsonajo da łu intarpretà in Supercar. El aparise a ła fine de'l film Un ragazzo tutto nuovo dove el interpreta se steso.

 Vita privada 
L'artista, de confesion łuterana, el ze devorsià do volte, da Catherine Hickland e da Pamela Bach. 'St'ùltema ła ghe ga dà do fie.

 Filmografia parsiałe 
 Ator 
 Sinema 
 Pon pon n. 2 (Revenge of the Cheerleaders), rezìa de Richard Lerner (1976)
 Scontri stellari oltre la terza dimensione (Starcrash), rezìa de Luigi Cozzi (1979)
 Zärtliche Chaoten II, rezìa de Holm Dressler (1988)
 La casa 4 (Witchcraft), rezìa de Fabrizio Laurenti (1988)
 Squadra antidroga, rezìa de Max Kleven (1989)
 Scontro finale (The Final Alliance), rezìa de Mario DiLeo (1990)
 Legacy - Destini incrociati (Legacy), rezìa de T.J. Scott (1998)
 Layover - Torbide ossessioni, rezìa de Alan B. McElroy (2001)
 Palle al balzo - Dodgeball (Dodgeball), rezìa de Rawson Marshall Thurber (2004)
 SpongeBob - Il film (The SpongeBob SquarePants Movie) , rezìa de Stephen Hillenburg (2004) 
 Fugitives Run, rezìa de Philip Spink (2005)
 Cambia la tua vita con un click (Click), rezìa de Frank Coraci (2006)
 Dancing Ninja, rezìa de Mitchell Klebanoff e Kelly Sandefur (2010)
 To Live and Dine in L.A., rezìa de Sebastian Vallentin Stenhøj - curtometrajo (2011)
 Hop, rezìa de Tim Hill (2011)
 Piranha 3DD, rezìa de John Gulager (2012)
 Stretch - Guida o muori (Stretch), rezìa de Joe Carnahan (2014)
 Ted 2, rezìa de Seth MacFarlane (2015)
 Guardiani della Galassia Vol. 2 (Guardians of the Galaxy Vol. 2), rezìa de James Gunn (2017) - cameo
 Baywatch, rezìa de Seth Gordon (2017)
 Killing Hasselhoff, rezìa de Darren Grant (2017)

 Tełevizion 
 Semi-Tough - serie TV, 4 epizodi (1980)
 Love Boat - serie TV, 2 epizodi (1980-1981)
 Supercar (Knight Rider) - serie TV, 84 epizodi (1982-1986)
 The Cartier Affair, rezìa de Rod Holcomb - film TV (1984)
 Terrore sul ponte di Londra (Bridge Across Time), rezìa de E.W. Swackhamer - film TV (1985)
 Perry Mason: La donna del lago (Perry Mason: The Case of the Lady in the Lake), rezìa de Ron Satlof - film TV (1988)
 Il fuoco dopo la pioggia (Fire and Rain), rezìa de Jerry Jameson - film TV (1989)
 Baywatch - serie TV, 219 epizodi (1989-2000)
 Supercar 2000 - Indagine ad alta velocità (Knight Rider 2000), rezìa de Alan J. Levi - film TV (1991)
 I moschettieri del 2000 (Ring of the Musketeers), rezìa de John Paragon - film TV (1992)
 Baywatch - Il mostro della baia (Baywatch: River of No Return), rezìa de Gregory J. Bonann – film TV (1992)
 The Bulkin Trail, regia di Michael J. Nathanson - curtometrajo (1992)
 Inferno bianco (Avalanche), rezìa de Paul Shapiro - film TV (1994)
 Baywatch Nights - serie TV, 44 epizodi (1995-1997)
 Gridlock - la città in pericolo (Gridlock), rezìa de Sandor Stern - film TV (1996)
 Nick Fury (Nick Fury: Agent of S.H.I.E.L.D.), rezìa de Rod Hardy - film TV (1998)
 Una famiglia del terzo tipo (3rd Rock from the Sun) - serie TV, 1 epizodio (1999)
 West Wing - Tutti gli uomini del Presidente (The West Wing) - serie TV, epizodio 1x16 (2000)
 Il vero amore di Dana (One True Love), rezìa de Lorraine Senna - film TV (2000)
 Shaka Zulu: The Citadel, rezìa de Joshua Sinclair - film TV (2001)
 Jekyll & Hyde: The Musical, rezìa de Don Roy King - film TV (2001)
 Baywatch - Matrimonio alle Hawaii (Baywatch: Hawaiian Wedding), rezìa de Douglas Schwartz - film TV (2003)
 Still Standing - serie TV, 1 epizodio (2003)
 Knight Rider, rezìa de Steve Shill - film TV (2008)
 Anaconda 3 - La nuova stirpe (Anaconda III), rezìa de Don E. FauntLeRoy - film TV (2008)
 Sons of Anarchy - serie TV, 1 epizodio (2011)
 Fast N' Loud, 2 epizodi (2014)
 Sharknado 3 (Sharknado 3: Oh Hell No!), rezìa de Anthony C. Ferrante – film TV (2015)
 Hoff the Record - serie TV, 12 epizodi (2015-2016)
 Sharknado 4, rezìa de Anthony Ferrante - film TV (2016)
 The Grand Tour - serie TV, 1 epizodio (2017)
 SpongeBob (SpongeBob SquarePants), epizodio SpongeBob: una grandiosa festa di compleanno (SpongeBob's Big Birthday Blowout) (2019)
 Young Sheldon - serie TV, epizodio 4x10 (2021)

 Dopiador 
 Robot Chicken - serie TV, 2 episodi (2009-2012)
 Kung Fury, regia di David Sandberg (2015)
 Call of Duty: Infinite Warfare - videogioco (2016)
 Kung Fury 2, regia di David Sandberg (2020)

 Discografia 
 Àlbun 
 Night Rocker (1985)
 Lovin' Feelings (1987)
 Knight Lover (1989)
 Looking for Freedom (1989)
 Crazy for You (1990)
 David (1991)
 Everybody Sunshine (1992)
 You are Everything (1993)
 Du (1994)
 Looking for … the Best (1995)
 David Hasselhoff (1995)
 Hooked on a Feeling (1997)
 Magic Collection (2000)
 Party Your Hasselhoff (2021)

 Singołi 
 Our First Night Together (1989)
 Looking for Freedom (1989)
 Is Everybody Happy? (1989)
 Crazy for You (1990)
 Do the Limbo Dance (1991)
 Everybody Sunshine (1992)
 Wir zwei allein (duetto con Gwen) (1993)
 David Hasselhoff Sings America (2004)
 The Night Before Christmas (2004)
 David Hasselhoff Sings America Gold Edition (2005)
 Do the Limbo Dance (2005)
 Jump in My Car (2006)
 True Survivor (2015)
The Passenger (2021)
(I Just) Died in Your Arms (2021)
Damnit I Love You (2021)

Notasion

Linganbi foresti


Categoria:Atori statunitensi
Categoria:Cantanti statunitensi
Categoria:Nasesti inte el 1952